తెలంగాణలో మహిళా తహసీల్దార్ దారుణహత్య WATCH LIVE TV
శతకం ఒకరిది.. సంబరం మరొకరిది
పఠాన్ బ్రదర్స్.. భారత్ క్రికెట్ అభిమానులు ఈ పిలుపుని ఇటీవల కాలంలో మరిచిపోయారు. టీమిండియాలో ఆల్‌ రౌండర్లుగా యూసఫ్ పఠాన్,
TNN | Updated:
Oct 12, 2017, 04:41PM IST
పఠాన్ బ్రదర్స్.. భారత్ క్రికెట్ అభిమానులు ఈ పిలుపుని ఇటీవల కాలంలో మరిచిపోయారు. టీమిండియాలో ఆల్‌ రౌండర్లుగా యూసఫ్ పఠాన్, ఇర్ఫాన్ ఫఠాన్ కొన్నేళ్ల క్రితం సంచలనాలకి మారుపేరుగా నిలిచారు. అప్పట్లో వీరిద్దరూ క్రీజులో నిలదొక్కుకుని హిట్టింగ్ చేస్తుంటే ప్రత్యర్థి కెప్టెన్ గుండె జారిపోయేది. ముఖ్యంగా యూసఫ్ పఠాన్ ఫించ్ హిట్టింగ్‌తో సిక్సర్లు బాదుతుంటే.. ఇర్ఫాన్ ఫఠాన్ గతి తప్పిన బంతుల్ని బౌండరీలకి తరలిస్తూ సహకారం అందించేవాడు. కానీ.. కాలక్రమంలో ఇద్దరూ భారత్ జట్టుకి దూరమయ్యారు. ఐపీఎల్‌లోనూ అన్నదమ్ములు కలిసి ఆడలేకపోతున్నారు. దీంతో అభిమానులు కూడా పఠాన్ బ్రదర్స్ గురించి మరిచిపోయారు.
కానీ.. దేశవాళీ క్రికెట్ టోర్నీ(రంజీ మ్యాచ్‌లు) పుణ్యమానా అని మళ్లీ ఫఠాన్ బ్రదర్స్ ఇన్నింగ్స్‌ని చూసే అవకాశం అభిమానులకి లభించింది. మధ్యప్రదేశ్‌తో జరిగిన మ్యాచ్‌లో బరోడా తరఫున బరిలోకి దిగిన ఈ అన్నదమ్ములు జట్టు కష్టాల్లో నిలిచిన దశలో కీలక ఇన్నింగ్స్‌తో ఆదుకున్నారు. ఇద్దరూ ఐదో వికెట్‌కి 188 పరుగుల భాగస్వామ్యం నెలకొల్పగా ఈ క్రమంలోనే యూసఫ్ పఠాన్ (125 బంతుల్లో 111 పరుగులు) శతకం పూర్తి చేసుకోవడంతో నాన్‌స్ట్రైక్‌ ఎండ్‌లో ఉన్న ఇర్ఫాన్ పఠాన్ ఉద్వేగం ఆపుకోలేకపోయాడు. బ్యాట్‌ని అక్కడ విసిరేసి.. యూసఫ్ కంటే ఎక్కువగా సంబరాలు చేసుకుంటూ కౌగలింతతో అనుబంధాన్ని చాటుకున్నాడు. ప్రస్తుతం ఈ వీడియో వైరల్‌గా మారింది.